360 



a' magyar tud. társaság' értekezései. 



az országból, még egyre uj terveken dolgozának, uj erőforrás és se- 

 gély utáu nézének körűi, mi annál veszélyesebb volt az ország' béké- 

 jére, minthogy a' feszültség és súrlódás a' vallásfelekezetek közt már 

 mélyebb gyökeret vert volt a' polgári életben, 's több táplálékot nyert 

 folyton a' téritó'i buzgalomtól , mintsem azt az ismételt törvénynek' 

 szava megszűntethette volna. A' török pedig még nem feledte el a' 

 vett csapásokat 's a' szép ország' veszteségét, 's csak pihenni látszék, 

 hogy a' még birt részekből annál nagyobb erővel intézhesse szándék- 

 lott megtámadásait. A' német zsoldos hadat végre , mellyet a' kormány 

 a' forradalmak' ezen korszakában nagyobb számmal tartott az ország- 

 ban , jog- és szabadságtipró önkénye , hatalmaskodása 's ellennél ártóbb 

 zsarlásai miatt annyira megunta már a' nemesség, hogy attól minden 

 áron szabadulni kivánt. És illy körülmények közt, bár a' fegyverzaj 

 lecsöndesült, királynak és nemzetnek egyformán érdekében állott, a' 

 megzavart, felbomlott honvédelmet újonnan szabályozni. 



Mióta XIV. Lajos, franczia király' példája a' többi európai ha- 

 talmakat az állandó hadak' rendszerének elfogadására reákényszerítette, 

 egy mindig fegyverben álló sereg a' fejedelmi autocratiának mellőzhet- 

 len eszközéül 's támaszául tekintetett. Austria- és melléktartományaiban 

 ez már a' XVII. század' vége felé életbe lépett 's annak Magyaror- 

 szágra is kiterjesztése ann4l óhajtottabb czélja volt ül. Károlynak, 

 minthogy arra nálunk amazon felül még azon igen nyomós oka is volt 

 a' kormánynak, hogy a' nemességet, melly jogait és szabadságát olly 

 féltékenyen őrzé, 's annak sérelmeit, ha jobbágyi kérelem 's folyamo- 

 dás nem használt, fegyveres kézzel szokta volt orvoslani, fegyverétől 

 megfoszsza. 



Czélját könnyebben elérte Károly, mint előre remélheté. Az 

 ujabb európai fejlemények 's az országigazgatás' azon elvének, misze- 

 rint a' katonai rend a' polgáritól külön választandó, nálunk is elter- 

 jedése 's magának az országnak fönebb vázolt állapota olly hajlandóvá 

 tette a' nyomós változásra a' hosszas háborúiban különben is elfáradt 

 's a' fegyverzajt és táborozást, mint említők, több más okoknál fogva 

 is megunt nemességet, hogy egy 1710-diki királyi leirat 's az I715-ki 

 országgyűlésre küldött királyi előadások' nyomán egyhangúlag a' követ- 

 kező törvényczikk (8-dik) alkottatott: 



